काठमाडौं । वीरगञ्ज उपमहानगरापलिका– २४ स्थित पटेल नगरमा रहेको सुपर ग्यास उद्योगमा बिहान सवा ६ बजेतिर भीषण आगलागी भएको छ । आगलागीमा परी २ जनाको मृत्यु भएको प्रहरीले जनाएको छ । उद्योगभित्र कति मानिस थिए भन्ने खुलेको छैन ।
पर्साको गण्डकमा रहेको सुपर ग्यास कम्पनीमा लागेको आगो अझै नियन्त्रणमा आउन सकेको छैन । आगो नियन्त्रणमा ल्याउने प्रयास भइरहेको छ ।आगो नियन्त्रणका लागि गएको वीरगञ्ज उपमहानगरपालिकाको एउटा दमकलसमेत जलेको छ । दमकल जल्दा यसका कर्मचारी सविन नेपाल घाइते भएका छन् ।आगलागीको कारण खुलेको छैन । आगलागी फैलँदै गएपछि नियन्त्रण बाहिर छ । ग्यास सिलिण्डर पड्किरहेकाले अग्नी नियन्त्रणहरुसमेत नजिक जान सकेका छैनन् । ग्यास राखेको ट्यांकीमा लिक हुँदा आगलागि भएको अनुमान गरिएको छ । आगो नियन्त्रणमा लिन बारा, पर्साका बारुणयन्त्र ल्याइएको छ । यस्तै आगो नियन्त्रणमा आउन नसकेपछि भारतबाट समेत बारुण यन्त्र ल्याइएको बताइएको छ ।
राजधानी टोकियोको मेगुरो कुमिन सेन्टरमा आयोजित लाईभ कन्सर्टमा गायक राजु लामाले आफ्ना करिव एक दर्जन नयाँ पुराना गित गाउँदा उपस्थित दर्शकहरुले नाचगान गरेर भरपुर मनोरञ्जन लिएका थिए ।
मंगोलियन हर्ट व्याण्डका सदस्यहरुसहित उपस्थित भएका गायक लामासँगै उनका फ्यान तथा सयौं युवायुवतीहरुले नाचगान सहित रमाइलो गरेका थिए ।
यसैबिच आयोजक संस्था काभ्रेली समाजले कार्यक्रम भव्य र सभ्य रुपमा सफल भएको भन्दै प्रत्यक्ष अप्रत्यक्ष रूपमा सहयोग गर्ने सबैमा धन्यवाद व्यक्त गरेको छ ।
संस्थाका अध्यक्ष मेख वाईबा तामागंले कार्यसमितिका संरक्षक श्री भुवन अधिकारी तथा कपिलदेव खनाल, प्रमुख सल्लाहकार, सल्लाहकार र सदस्यहरूलाई कार्यक्रम सफल बनाउन गरेको सहयोगको लागि धन्यवाद व्यक्त गरेका छन् ।
आगामी दिनहरूमा पनि यही किसिमको माया र साथ पाउने विश्वास व्यक्त गरेको आयोजक संस्था काभ्रेली समाजले आज गायक राजु लामाको बिदाइमा रात्री भोजको आयोजना गरेको छ ।
राजधानी टोकियोको सिनओकुबोमा रहेको नमस्ते गित गजल रेष्टुरेण्टमा साँझ ५ बजेबाट ११ बजेसम्म बिदाई पार्टी आयोजना गरिएको आयोजकले जानकारी दिएको छ ।
आयोजक संस्था काभ्रेली समाजले लोकप्रिय कलाकार गायक राजु लामाको बिदाई पार्टीमा उपस्थित हुन सबैमा अनुरोध समेत गरेको छ ।
काठमाडौँ । पूर्वप्रधानमन्त्री एवम् नेकपा माओवादी केन्द्रका अध्यक्ष पुष्पकमल दाहाल ‘प्रचण्ड’ले आफू सधैँ प्रा. डा. गोविन्द केसीले उठाएका माग र मुद्दाको पक्षमा रहेको बताउनुभएको छ । एक्काइस दिनदेखि आमरण अनशनमा रहनुभएका डा. केसीको जीवन रक्षाको माग गर्दै अध्यक्ष दाहाललाई भेट्न पुगेको प्रतिनिधिमण्डलसँग कुराकानी गर्दै उहाँले आफू केसीले उठाएका मागको पक्षमा रहेको बताउनुभएको हो ।
भेटमा अध्यक्ष दाहालले भन्नुभयो, “काठमाडौँ उपत्यकामा १० वर्षसम्म नयाँ मेडिकल कलेज खोल्न नदिने र मनमोहन मेडिकल कलेजलाई सरकारले खरिद गर्नुपर्ने डा. केसीको माग सकारात्मक छ, यसले मेडिकल शिक्षालाई मर्यादित बनाउँछ भन्ने मेरो पनि ठम्याइ छ ।”
आफू प्रधानमन्त्री हुँदा पनि डा. केसीले उठाएका समस्या सम्बोधन गर्न सकारात्मक कुराकानी भएको जानकारी दिँदै उहाँले कतिपय कानूनी र प्रशासनिक जटिलताका कारण सबै काम सम्पन्न हुन नसकेको स्पष्ट पार्नुभयो । व्यवस्थापिका–संसद्मा विचाराधीन ऐनमा ठोस व्यवस्था गरेर डा केसीलाई आश्वस्त पार्नुपर्ने र अनसन तोडाउनुपर्नेमा आफू निरन्तर छलफलमा रहेको भन्दै उहाँले सो बारेमा प्रधानमन्त्री शेरबहादुर देउवासँग छलफल गर्ने जानकारी समेत गराउनुभएको थियो ।